Ennakkoratkaisupyyntö, jonka Supremo Tribunal Administrativo (Portugali) on esittänyt 14.9.2016 – Instituto de Financiamento da Agricultura e Pescas IP v. Maxiflor – Promoção e Comercialização de Plantas, Importação e Exportação, Lda
(Asia C-491/16)
Oikeudenkäyntikieli: portugali
Ennakkoratkaisua pyytänyt tuomioistuin
Supremo Tribunal Administrativo
Pääasian asianosaiset
Valittaja: Instituto de Financiamento da Agricultura e Pescas IP
Vastapuoli: Maxiflor – Promoção e Comercialização de Plantas, Importação e Exportação, Lda
Ennakkoratkaisukysymykset
Onko maaseudun kehittämisohjelmaa (Agro-ohjelma) pidettävä rakennerahastoja koskevista yleisistä säännöksistä 21.6.1999 annetun neuvoston asetuksen (EY) N:o 1260/19991 (joka on sittemmin kumottu Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11.7.2006 annetun neuvoston asetuksen (EY) N:o 1083/20062 107 artiklalla, sanotun kuitenkaan rajoittamatta saman asetuksen 105 artiklan 1 kohdan säännösten soveltamista) 14 artiklassa tarkoitettuna ”monivuotisena ohjelmana”?
Onko Agro-ohjelmaa pidettävä ”monivuotisena ohjelmana” Euroopan yhteisöjen taloudellisten etujen suojaamisesta 18.12.1995 annetun neuvoston asetuksen (EY, Euratom) N:o 2988/953 3 artiklan 1 kohdan toisen alakohdan toisen virkkeen, jonka mukaan ”monivuotisten ohjelmien suhteen vanhentumisaika jatkuu kaikissa tapauksissa ohjelman lopulliseen päättymiseen”, soveltamisen kannalta?
Jos Agro-ohjelmaa pidetään asetuksen (EY, Euratom) N:o 2988/95 3 artiklan 1 kohdan toisen alakohdan [toisen ]virkkeen soveltamisen kannalta ”monivuotisena ohjelmana”,
sovelletaanko sitä koskeviin hallinnollisiin menettelyihin 3 artiklan 1 kohdassa säädettyä neljän vuoden vanhentumisaikaa?
seuraako neljän vuoden määräajan päättymisestä ennen ohjelman lopullista päättymistä vanhentuminen vai
kun otetaan huomioon asetuksen (EY, Euratom) N:o 2988/95 3 artiklan 1 kohdan toisen alakohdan toisessa virkkeessä säädetty, siirtyykö päivä, josta vanhentumisaika alkaa, eteenpäin päivään, jona tapahtuu ”[monivuotisen] ohjelman lopullinen päättyminen”?
____________
1 EYVL 1999, L 161, s. 1
2 EUVL 2006, L 210, s. 25.
3 EYVL 1995, L 312, s. 1.